Author: sebova
Last saved by: spano
Company: uss

Predkladacia správa

Návrh na vymenovanie vyjednávačov a signatárov kolektívnej dohody na rok 2004 sa predkladá na základe § 145 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“), ktorý upravuje kolektívne vyjednávanie za účelom uzatvorenia kolektívnej dohody medzi vládou určenými zástupcami a generálnym prokurátorom a zástupcami príslušných vyšších odborových orgánov, ktorých oprávnenie vyplýva zo stanov odborových organizácií alebo z vnútorných predpisov príslušných vyšších odborových orgánov.

Na základe § 145 ods. 2 písm. b) zákona o štátnej službe rokovať a uzatvárať kolektívnu dohodu môžu za štát vládou určení zástupcovia a generálny prokurátor, ak ide o štátnych zamestnancov na prokuratúre.

Navrhuje sa za vyjednávačov vymenovať podpredsedu Úradu pre štátnu službu a štátnych tajomníkov Ministerstva financií SR, Ministerstva vnútra SR a Ministerstva práce, sociálnych vecí a rodiny SR. Za signatárov kolektívnej dohody sa navrhuje vymenovať ministra financií, ministra vnútra, ministra práce, sociálnych vecí a rodiny a predsedu Úradu pre štátnu službu.

Vymenovanie vyjednávačov a signatárov kolektívnej dohody na rok 2004 v zmysle zákona o štátnej službe nebude mať finančný a ekonomický vplyv, ani vplyv na zamestnanosť.